Viljandi Huvikool

ÕPPENÕUKOGU KOOSOLEKU PROTOKOLL

Viljandi 02.märts. 2021 nr 1-3/21/4

Algus kell 12:00, lõpp 13:30

Juhatas: Piret Mädamürk

Protokollis: Siiri Sooberg Tubli

Võtsid osa:

Siim Kanep, Margit Simenson, Peep Tobreluts, Merike Kiivit, Kalev Saarva, Toomas Raba, Leanika Mändma Orasmaa, Reelika Poroson, Tanel Suvisild, Keiti Leon, Tarmo Raba, Markus Mölder, Merilin Metsatsirk, Siiri Sooberg Tubli ja Piret Mädamürk

Puudusid: Maie Tammemäe, Ruudi Simann, Egert Silk

PÄEVAKORD

1. Eriolukorras kehtestatud piirangute taustal töö jätkamine

2. Huvikooli sünnipäev 75

3. Arengukava 2021-2025

4. Päevikute täitmine (Siiri)

6. KIK-projekt (Reelika)

7. Küsimustik

1. KUULATI

1.1 Viljandi haridusameti seisukoht on, et õpe tuleb üleval hoida, et vaimse tervise seisukohalt

oleks noortele pakkuda võimalust oma valitud huvitegevusega tegeleda.

Huvikooli ülesanne hoida üleval motivatsiooni ning leida lahendusi, kuidas õpet parimal viisil piirangute valguses jätkata.

* Läheneda õppele loovalt
* Püüda viia õpe individuaaltundide lahendusteni
* Heade praktikatega jätkata (reaalajas veebitunnid)
* Suunata tegevusi õue
* Teha ühisprojekte, et õpilased saaksid õuetingimustes kuni 10 õpilasega ühiselt tegutseda. Hoiab ringi ühtsustunnet (Fotojaht, iga ringi poolt ettevalmistatud ülesanne, mida teised ringid lahendavad jne.)
* Anda Rohelise kooli teemal ülesandeid
* Katsepeenra ehitamine (aasataimede seemned- presidendi kingitus meile kui Rohelisele koolile, elurikkuse propageerimiseks)
* Taimejaht- iga õpilane külvab seemne mulda ning kogub statistilisi andmeid, teeb fotosid (idanemise aeg, varre pikkus, õis jne)
* Kodukoha teemal ülesvõtted, millele võiks kitarriring teha helinduse (Katre)
* Laulustuudio on juba filminud ja näinud, et lastele pakub see suurt huvi. (Kristiina) Kristiina on valmis aitama ka teisi õpetajaid.

OTSUSTATI:

* Võimalikult palju teha individuaaltunde.
* Motoring kaheks nädalaks pausil. Õpetajad puhkusel.
* Juhtkond veab ühisprojekti asja. Õpetajad oma ringiga teevad koostööd.
* Võimalusel aitab keegi taimekasti ehitusega

2. KUULATI

2.1 Huvikooli sünnipäev sügis 2021- Kui jätkub sama loogika järgi koroona edasi, siis tuleks meil juba täna järjekordselt kastist välja mõelda ning traditsioonilisest kontsertlavastusest teha videoülesvõte või lahendada tegevustubadena koos videosildadega või mõnel muul moel.

OTSUSTATI

* Sünnipäevameeskond, soovi avaldasid: Katre, Kristiina, Piret, Kalev, Siiri, Reelika, Merike.

Seltskonnaga võib vabalt veel liituda.

* Kui sünnipäevameeskond vajab abi mõnes spetsiifilises valdkonna, siis kaasatakse teisi õpetajaid. Kõik teevad koostööd.
* Iga ring mõtleb välja enda ringi tutvustava stsenaariumi, kuidas üles filmida, mida saab kasutada lisaks muule reklaamile ka sünnipäeval. Võivad olla erinevad stsenaariumid, kui on juba praegu midagi ära õpitud, mida tahab kindlasti teistele näidata jne. Mõelge kaasa.
* Kõik head ideed sünnipäeva korraldamiseks on oodatud.

1. KUULATI

Arengukava 2021-2025 õppenõukogu poolne kinnitamine

17. märtsil arengukava kaitsmine linnavalitsuses.

OTSUSTATI:

Võtta vastu Viljandi Huvikooli arengukava 2021-2025 (võeti vastu ühel häälel)

4. KUULATI

Päevikute täitmine on väga oluline administratiivseks töö korraldamiseks. (Siiri ettekanne)

OTSUSTATI:

* Päevikud täita iga päeva lõpuks.
* Individuaaltundide kohta märkida lisaks tunni sisule, mis kellast laps tunnis käis.

Oleme saanud S-Stuudio käest tagasisidet, et lapsevanemad on individuaalõppe väga kenasti vastu võtnud. Ollakse personaalse tähelepanu eest väga tänulikud. (Piret)

1. KIKI-i projekt (Reelika ettekanne)

Oodates piirangutevaba suve, siis tegime KIK’ile projekti, kuhu on osalema oodatud 7-14 a. Huvikooli õpilased. Seekordne laager toimub Kivi Turismitalus. Laagris on esindatud nii lõkketoidu-ohutuse teemad, väljasõit Soomaale – raba elurikkust uurima, Kolme Põrsakese teadusteater, kus on oodata nii teadusshow’d, kui ka käelisi töötube lastele. Lahke pererahvas näitab omaltpoolt, kuidas on võimalik ehitada hüdroelektrijaama, tutvustab oma metsade elurikkust, kalastamisvõimalusi jms. Laagri soovime lõpetada kuulsama „suunamudijaga“, kellelt paluksime loengut „Paremad valikud elus“ teemadel – nii lastele kui lapsevanematele. Kui keegi teab, kes see olla võiks siis võiks soovitada ka – kirjutage mulle!

Toimumiskoht: Kivi Turismitalu

1. Kolleegide ring- ( kõik on endine, õuesõpe, vahtramahl, levi probleemid veebitunni ajal, lasen lastel rääkida- seda on ka vaja…)